cyanic-selkie/wikianc huggingface dataset:
আসা আকিরা
পেশা
আকিরা যখন ১৯ বছর বয়সে ডমিনেট্রেক্স হিসাবে কাজ শুরু করেছিলেন। পরে তিনি নিউইয়র্কের হাস্টলার ক্লাবে স্ট্রিপার হিসাবে কাজ করেছিলেন।  ২০০৬-২০০৭ সালে তিনি বুব্বা দ্য লাভ স্পঞ্জ রেডিওতে নিয়মিত ছিলেন এবং "শো হোর" নামে পরিচিত ছিলেন।  এই শোতে অশ্লীল অভিনেত্রী জিনা লিনের সাথে দেখা তার দেখা হয় এবং তিনি তার অশ্লীল কাজের প্রস্তাব দিয়েছিলেন। মূলত লিনের সাথে বেশ কয়েকটি বালিকা-বালিকা দৃশ্য সম্পন্ন করার পরে, জিনা লিন প্রোডাকশনের হয়ে ট্র্যাভিস নাইটের সাথে তার প্রথম বালক-বালিকার দৃশ্য ছিল।  এরপরে তিনি ছয় মাস পর ফ্রিল্যান্সার হওয়ার আগে ভায়ের মিডিয়ার সাথে চুক্তি সই করেন। আসা তার আসল প্রথম নাম, যার অর্থ জাপানি ভাষায় "সকাল", এবং তার মঞ্চের নামের শেষ অংশ আকিরা আনিমে আনিমা চলচ্চিত্র থেকে নেওয়া হয়েছে।
ব্যক্তিগত জীবন
আকিরা জানিয়েছে যে তিনি পুরুষ এবং "ছেলেদে মত দেখতে মেয়ে" উভয়ের প্রতিই যৌন আকৃষ্ট হন। তাকে কেউ উভকামী বলুক এটা তিনি পছন্দ করেন না। তিনি একবার অশ্লীল অভিনেতা রোকো রিডের সাথে জড়িত ছিলেন। তিনি অশ্লীল অভিনেতা এবং পরিচালক টনি রিবাসের সাথেও বিবাহ বন্ধনে আবদ্ধ হয়েছিলেন, এবং তিনি বলেছিলেন যে অন-স্ক্রিনের কাজ বাদ দিয়ে তাদের সম্পর্কটি একঘেয়েমি । মার্চ ২০১৯ এ তার অন্য একটি সম্পর্কের মধ্য দিয়ে একটি পুত্রসন্তান হয়েছে।
জনি উইলিয়ামস
জোনাথন পিটার উইলিয়ামস (জন্ম ৯ অক্টোবর ১৯৯৩) একজন ওয়েলশ পেশাদার ফুটবলার যিনি ওয়েলস জাতীয় দল হয়ে একজন মিডফিল্ডার হিসেবে খেলেন।
উইলিয়ামস ক্রিস্টাল প্যালেসে তার কর্মজীবন শুরু করেন এবং নটিংহ্যাম ফরেস্ট, মিল্টন কেইনস ডনস, ইপসউইচ টাউন এবং সান্ডারল্যান্ডে লোন স্পেল ছিল। দুই বছর পর ২০২১ সালের ফেব্রুয়ারিতে কার্ডিফ সিটিতে যাওয়ার আগে তিনি ২০১৯ সালের জানুয়ারিতে চার্লটন অ্যাথলেটিকের জন্য একটি স্থায়ী চুক্তিতে স্বাক্ষর করেন।
তিনি "জোনিস্তা" নামে সমধিক পরিচিত। তিনি ওয়েলশ স্কোয়াড ছিলেন। যার কারণে তাঁর দল ২০১৬ ইউরোপীয় চ্যাম্পিয়নশিপের সেমি-ফাইনাল পর্বে পৌঁছায়।
ওয়েলশ ভাষা
ওয়েলশ ভাষা (ওয়েল্‌শ্‌: Cymraeg; ওয়েলশ উচ্চারণ: খম্‌রাই্যক্‌) যুক্তরাজ্যর ওয়েল্‌সে প্রচলিত ভাষা। কেল্টীয় ভাষাসমূহের ব্রিথনীয় দলের সদস্য এই ভাষায় প্রায় সাড়ে সাত লক্ষ লোক কথা বলেন। ওয়েল্‌স ছাড়াও ইংল্যান্ড, মার্কিন যুক্তরাষ্ট্র, কানাডা, অস্ট্রেলিয়া ও আর্জেন্টিনার পাতাগোনিয়াতে এটি প্রচলিত।
ব্রিটিশ দ্বীপপুঞ্জে যখন জার্মানীয় ও গ্যালীয় জাতিরা উপনিবেশ স্থাপন করছিল, তখন ওয়েল্‌সের ব্রিথনীয় ভাষাভাষীরা ইংল্যান্ডের বাকী অংশ থেকে বিচ্ছিন্ন হয়ে যায়। এর ফলে ওয়েল্‌স, কর্নিশ ও ক্যাম্ব্রিয়ান ভাষার উৎপত্তি ঘতে। ১১শ শতকে কাম্ব্রিয়ান ভাষা এবং ১৮শ শতকে কর্নিশ ভাষা বিলুপ্ত হয়ে যায়।
১২শ থেকে ১৪শ শতকের ওয়েল্‌শ্‌ ভাষাকে মধ্য ওয়েল্‌শ বলা হয় এবং এর অনেক লিখিত নিদর্শন আছে। ম্যাবিনোজিয়ন (Mabinogion; ওয়েলশ উচ্চারণ: মাবিনগিঅন্‌) নামের মধ্যযুগীয় গল্পগাথা এই মধ্য ওয়েল্‌শ্‌ ভাষায় লিখিত। বিখ্যাত ওয়েল্‌শ কবি ডেভিড গুইলিম (Dafydd ap Gwilym; ওয়েলশ উচ্চারণ: দাভিদ্‌ আপ্‌ গুইল্যিম্‌) যে ভাষা ব্যবহার করতেন, তা ছিল ১৪শ-১৬শ শতকের প্রাথমিক পর্বের আধুনিক ওয়েল্‌শ ভাষা। ১৫৮৮ সালে উইলিয়াম মর্গ্যান (William Morgan) ওয়েল্‌শ ভাষায় বাইবেল অনুবাদ করলে ভাষাটি স্থিতিশীলতা লাভ করে।
ওয়েল্‌শ একটি সংখ্যালঘু ভাষা হিসেবে ইংরেজির কাছ থেকে হুমকির সম্মুখীন। বিংশ শতাব্দীর দ্বিতীয়ার্ধে ভাষাটির প্রতি সমর্থন ও ওয়েল্‌শ জাতীয়তাবাদের উন্মেষ ঘটে। বর্তমান ওয়েল্‌শ শিশু কিশোরেরা সচেতনভাবে ওয়েল্‌শ ভাষায় কথা বলে। ওয়েল্‌শ বাবা-মায়েরাও ওয়েল্‌শ মাধ্যমের স্কুলে ছেলেমেয়েদের পড়ান। ওয়েল্‌শ জনগণের অধিকাংশই মনে করে তাদের ভাষার ইংরেজির সমান মর্যাদা পাওয়া উচিত। তবু বেশির ভাগ ওয়েল্‌শ্‌ভাষীই ইংরেজিতেও কথা বলতে পারে।
যুক্তরাজ্যে বেশির ভাগ ওয়েল্‌শ স্কুলে ১৬ বছর বয়স পর্যন্ত ওয়েল্‌শ ভাষা শিক্ষা বাধ্যতামূলক। ওয়েল্‌সের বেতার, টিভি, ও দৈনন্দিন কর্মকাণ্ডে ভাষাটি ব্যাপকভাবে ব্যবহৃত।
আল আরাবিয়া
আল আরাবিয়া (العربية, অর্থ "আরব") একটি সৌদি মালিকানাধী প্যান আরব  সংবাদভিত্তিক টেলিভিশন চ্যানেল, যেটি আধুনিক মান আরবিতে সম্প্রচারিত হয়।
ইতিহাস
২০০৩ সালের তিন সালের ৩ মার্চ চালু হওয়া এই চ্যানেলটি  সংযুক্ত আরব আমিরাতের দুবাই মিডিয়া সিটি ভিত্তিক, এবং এর সত্ত্বাধিকারী সৌদি সম্প্রচার কর্তৃপক্ষ মিডল ইস্ট ব্রডকাস্টিং সেন্টার।
আল আরাবিয়া একটি ফ্রি-টু-এয়ার চ্যানেল, এটি খবরের পাশাপাশি টক শো এবং প্রামাণ্যচিত্রও সম্প্রচার করে। আল আরাবিয়া সাম্প্রতিক বিষয়াবলি, বাণিজ্য এবং অর্থনীতি ও খেলাধুলা বিষয়ক অনুষ্ঠান সম্প্রচার করে থাকে। মধ্যপ্রাচ্যের শ্রোতাদের নিকট এটি সবচেয়ে জনপ্রিয় প্যান-আরব টিভি চ্যানেল। "প্রো সৌদি এজেন্ডা"র কারণে এই চ্যানেলটি সমালোচিত হয়েছে, এবং এক সময় এটি ইরাকের মার্কিন মদদপুষ্ট গভর্নিং কাউন্সিল কর্তৃক নিষিদ্ধ হয়েছিল, সাদ্দাম হুসাইনের অডিও টেপ সম্প্রচার করে “হত্যার উস্কানি” দেওয়ার জন্য।
২০০৯ সালের ২৬ জানুয়ারিতে মার্কিন যুক্তরাষ্ট্রের রাষ্ট্রপতি বারাক ওবামা রাষ্ট্রপতি হিসাবে একটি আনুষ্ঠানিক সাক্ষাৎকার দিয়েছিলেন এই চ্যানেলকে।
আল জাজিরার সাথে প্রতিদ্বন্দ্বিতা
অনেকে মনে করেন যে আল আরাবিয়া কাতার ভিত্তিক আল জাজিরার প্রত্যক্ষ্য প্রতিদ্বন্দ্বী হিসেবে প্রতিষ্ঠিত হয়েছে। ৯০’র দশকে আল জাযিরার সৌদি রাজ পরিবারের সমালোচনার প্রত্যুত্তরে রাজপরিবারের কয়েক জন আত্মীয় ২০০২ সালে দুবাই ভিত্তিক আল আরাবিয়া টিভি স্টেশন প্রতিষ্ঠা করেন।  ২০০৮ সালে দ্য নিউ ইয়র্ক টাইমসে প্রকাশিত আল আরাবিয়ার পরিচালক আব্দুর রহমান আল রাশেদের জীবনবৃত্তান্ত অনুসারে, "আরবি টেলিভিশনসমূহের বিপ্লবী রাজনীতি ও সহিংসতার প্রতি ঝোক প্রতিরোধ করতে" কাজ করে। আল আরাবিয়া সৌদি আরবে আল জাজিরার পর দ্বিতীয় সর্বোচ্চ চ্যানেল হিসাবে পরিচিত।
আল আরাবিয়া ২০১২ সালে সিরিয়ার রাষ্ট্রপতি বাশার আল-আসাদের ই-মেইল বার্তা সম্প্রচার করে, যে ই-মেইলগুলো বিরোধী হ্যাকাররা প্রকাশ করেছিল।
অনুষ্ঠান
পানোরামার অনুসন্ধানী ধারণার অনুসরণে এই অনুষ্ঠানে প্রতি সপ্তাহে খুব সাধারণ বিষয়কে গভীরভাবে উপস্থাপন করা হয় এবং স্থানীয় অথবা বিশ্বের যে কোন অঞ্চল থেকে সংশ্লিষ্ট বিষয়ে প্রামাণ্যচিত্র দেখানো হয়।  অনুষ্ঠানটি অনুসন্ধানী সাংবাদিকতার জন্য অনেক পদক অর্জন করেছে, এবং অনেক উচদরের ঘটনা তৈরি করেছে।
স্পেশ্যাল মিশনে  যে ধরনের সাংবাদিকতা করা হয়, তাতে প্রতিবেদক একটি কৌতুহলোদ্দীপক ঘটনা গভীরভাবে অনুসন্ধান করেন, এমনকি প্রায়ই অপরাধ, রাজনৈতিক দুর্নীতি অথবা ব্যবসায়িক অনৈতিক কাজে জড়িয়ে পড়ে অনুসন্ধান করা হয়।  স্পেশ্যাল মিশন একটি অনুসন্ধানী অনুষ্ঠান, এটির লক্ষ্য হলো ধাঁধাঁপূর্ণ বিষয়ের আসল সত্য উম্মোচন করা, যে বিষয়গুলো সাধারণ মানুষের নিকট সুস্পষ্ট নয়। রাজনৈতিক, অর্থনৈতিক এমনকি ধর্মীয় বিষয়ও এই অনুষ্ঠানে আলোচিত হয়।
ইদ্বাআত (إضاءات, অর্থ "স্পটলাইট"), প্রতি মঙ্গলবার ২:০০পিএমে (সৌদি সময়) সম্প্রচারিত হয়, অনুষ্ঠানটি একঘণ্টাব্যাপী প্রচার হয়। এই অনুষ্ঠানে বিভিন্ন প্রভাবশালী আঞ্চলিক ব্যক্তিত্ব, যেমন: আঞ্চলিক নেতা, লেখক, রাজনীতিবিদদের সাক্ষাৎকার প্রচার করা হয়। (বর্তমানে অনুষ্ঠানটির সম্প্রচার বন্ধ।)
বিনিয়োগ এবং মালিকানা
অনির্ভরযোগ্য প্রতিবেদন অনুসারে আল আরাবিয়ায় মূল বিনিয়োগ ছিল ৩০০ মিলিয়ন মার্কিন ডলার, বিনিয়োগকারীরা হলো: মিডল ইস্ট ব্রডকাস্টিং সেন্টার (এমবিসি), লেবাননের হারিরি গ্রুপ, এবং সৌদি আরব, কুয়েত ও অন্যান্য উপসাগরীয় দেশসমূহের বিনিয়োগকারীরা। এমবিসিতে আবদুল আজিজ ইবন ফাহাদ এবং তার চাচা ওয়ালিদ ইবন ইব্রাহিমের মালিকানা আছে এবং আল আরাবিয়াতে তাদের নিয়ন্ত্রণও আছে।
২০১২ সালের মার্চ মাসে আল আরাবিয়া আল হাদাস  নামে নতুন একটি চ্যানেল চালু করেছে, যেটি বিস্তারিত রাজনৈতিক সংবাদ সম্প্রচার করে।
রেকর্ড এবং বিতর্ক
কাতারের প্যান-আরবিয় স্যাটেলাইট চ্যানেল আল জাজিরার প্রত্যুত্তরে আল আরাবিয়া চালু হয়েছিল, কিন্তু দর্শকপ্রিয়তার দিকে আল জাজিরাকে পিছনে ফেলতে পারে নি।  আল আরাবিয়া প্রকাশ্যে সৌদির এক বাহু হিসেবে কাজ করার কারণে সমালোচিত হয়েছে.
আল আরাবিয়া ২০০৪ সালে সাদ্দাম হুসাইনের একটি অডিও টেপ সম্প্রচার করে ইরাকের অন্তর্বর্তীকালীন সরকার কর্তৃক নিষিদ্ধ হয়েছিল।
নিহত প্রতিবেদক
২০০৩ সালের সেপ্টেম্বরে আল আরবিয়ার প্রতিবেদক মাজেন আল-তুমেইজি ক্যামেরার সামনে নিহত হন, বাগদাদের হাইফা স্ট্রিটে মার্কিন হেলিকপ্টার থেকে ভীড়ের উপর ছোড়া গুলির আঘাতে।
২০০৬ সালের ফেব্রুয়ারিতে ইরাকের সামাররাতে মসজিদের উপর বোমা নিক্ষেপের পরিণতি সম্পর্কে প্রতিবেদন করার সময় আল আরাবিয়ার তিন জন প্রতিবেদক নিহত হন। এদের মধ্যে ছিলেন ইরাকি প্রতিনিধি আতওয়ার বাহজাত। ২০১২ সালে আল আরাবিয়ার এশিয়া প্রতিনিধি বাকির আত্তানি ফিলিপািইনে একটি সশস্ত্র গ্রুপের হাতে অপহৃত হন। তিনি মুক্তি পান ১৮ মাস পর।
অনলাইন
আল আরাবিয়ার ইন্টারনেট সংবাদ সেবা (alarabiya.net) ২০০৪ সালে আরবি ভাষায় উদ্বোধন হয়, ২০০৭ সালে ইংরেজি এবং ২০০৮ সালে ফার্সী ও উর্দু ভাষা সংযোজিত হয়। চ্যানেলটি বাণিজ্যবিষয়ক একটি ওয়েবসাইট (alaswaq.net) পরিচালনা করে, অর্থনৈতিক সংবাদ এবং মধ্যপ্রাচ্যের বাজারের তথ্য থাকে। অাল আরাবিয়া সংবাদবিষয়ক চ্যানেলটি অনলাইনে জাম্পটিভি এবং লাইভস্টেশনে আছে। আল আরাবিয়ার ইংরেজি ওয়েব সাইট ২০১৩ সালে পুনরায় যাত্রা শুরু করে এবং চ্যানেলে প্রচারিত সংবাদ এবং অনুষ্ঠানসমূহে স্বয়ংক্রিয় সাবটাইটেলের ফিচার সংযোজন করে।
আল আরাবিয়ার ওয়েবসাইট জানুয়ারী ২০১১ এর শেষ দিকে মিসরীয় বিক্ষোভের সময় অনেক প্রযুক্তিগত সমস্যায় জর্জরিত ছিল। সাইটটি প্রায়ই নিম্নোক্ত বার্তা প্রদর্শন করে অফলাইনে চলে যেতো: "The website is down due to the heavy traffic to follow up with the Egyptian crisis and it will be back within three hours (Time of message: 11GMT)".
মিরন বক্স
মালিক মিরন বক্স (میران بخش; জন্ম: ২০ এপ্রিল, ১৯০৭ - মৃত্যু: ৮ ফেব্রুয়ারি, ১৯৯১) তৎকালীন ব্রিটিশ ভারতের রাওয়ালপিন্ডি এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন মিরন বক্স।
প্রথম-শ্রেণীর ক্রিকেট
১৯৪৯-৫০ মৌসুম থেকে ১৯৫৮-৫৯ মৌসুম পর্যন্ত মিরন বক্সের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী অফ স্পিনার ছিলেন তিনি। ৫০ বছর বয়সে রেলওয়েজের বিপক্ষে ৫/৮১ পান।
১৯৪৮-৪৯ মৌসুমে সফররত ওয়েস্ট ইন্ডিজ একাদশের বিপক্ষে দুইদিনের খেলায় পাঁচ-উইকেট লাভ করেছিলেন। কম্বাইন্ড সার্ভিসেসের বিপক্ষে পান ৪/৪১ ও ৫/৩১। এরপর, পরবর্তী শীতকালে কমনওয়েলথ একাদশের মুখোমুখি হন। ১৯৪৯-৫০ মৌসুমে কমনওয়েলথ একাদশের বিপক্ষে আরও একটি দুইদিনের খেলায় ১০ উইকেট পান। তন্মধ্যে, জর্জ হ্যাডলি ও ক্লাইড ওয়ালকট তার শিকারে পরিণত হয়েছিলেন।৫/১৯ নিয়ে সফরকারীদেরকে ৮১ রানে গুটিয়ে দেন। এরপর দ্বিতীয় ইনিংসে ৫/৬৩ পান।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মিরন বক্স। ২৯ জানুয়ারি, ১৯৫৫ তারিখে লাহোরে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ ফেব্রুয়ারি, ১৯৫৫ তারিখে পেশাওয়ারে একই দলের বিপক্ষে সর্বশেষ টেস্টে অংশ নেন তিনি। দুই টেস্টে অংশ নিয়ে কেবলমাত্র দুই উইকেটের সন্ধান পেয়েছিলেন। তবে, প্রথম-শ্রেণীর ক্রিকেটে ১৯ গড়ে উইকেট পেয়েছিলেন।
৪৭ বছর ২৮৪ দিন বয়সে লাহোরে বাগ ই জিন্নায় সফরকারী ভারতের বিপক্ষে প্রথম টেস্টে অংশ নেন। এরফলে টেস্ট ক্রিকেটে দ্বিতীয় বয়োঃজ্যেষ্ঠ খেলোয়াড় হিসেবে অভিষেক ঘটে মিরন বক্সের। কেবলমাত্র জেমস সাউদার্টন তার তুলনায় এগিয়ে রয়েছেন। এ খেলাটি তার দ্বিতীয় প্রথম-শ্রেণীর খেলা ছিল। পাঁচ বছর পূর্বে প্রথম-শ্রেণীর ক্রিকেটে অভিষেক ঘটলেও কোন উইকেট লাভে সক্ষমতা দেখাতে পারেননি।
দ্বিতীয় টেস্টে পানানমাল পাঞ্জাবী ও বিজয় মাঞ্জরেকারকে বোল্ড করেন। তন্মধ্যে, মাঞ্জরেকার শূন্য রানে বিদেয় নিয়েছিলেন।
অবসর
সংক্ষিপ্তভাবে টেস্ট খেলোয়াড়ী জীবন শেষ হবার পর ১৯৫৮-৫৯ মৌসুম পর্যন্ত পাকিস্তানে প্রথম-শ্রেণীর খেলা চালিয়ে যেতে থাকেন। এ পর্যায়ে তার বয়স ছিল ৫১ বছর। নিজস্ব শেষ খেলায় পেশাওয়ারের বিপক্ষে ৪/৪৫ পেয়েছিলেন। ১৯৫৬-৫৭ মৌসুমে কম্বাইন্ড সার্ভিসেসের সদস্যরূপে ব্যক্তিগত সেরা বোলিং পরিসংখ্যান গড়েন। ঢাকায় পূর্ব পাকিস্তান হোয়াইটসের বিপক্ষে ৬/১৫ পান। রাওয়ালপিন্ডি মাঠে কোচ ও মাঠ কর্মকর্তার ভূমিকায় অবতীর্ণ হন।
৮ ফেব্রুয়ারি, ১৯৯১ তারিখে ৮৪ বছর বয়সে রাওয়ালপিন্ডির ঢোক রাতা এলাকায় মিরন বক্সের দেহাবসান ঘটে।
ভেড়ামারা রেলওয়ে স্টেশন
ভেড়ামারা রেলওয়ে স্টেশন হচ্ছে বাংলাদেশের খুলনা বিভাগের কুষ্টিয়া জেলার ভেড়ামারা উপজেলায় অবস্থিত একটি রেলওয়ে স্টেশন। এটি ভেড়ামারা পৌরসভায় অবস্থিত একটি স্টেশন।
আন্তঃনগর ট্রেন সমূহের সময়সূচি
Benapole express                04:01                       04:03
অস্ট্রো কনট্রোল
অস্ট্রো কনট্রোল (জার্মান : Österreichische Gesellschaft for Zivilluftfahrt) হল এয়ার নেভিগেশন পরিষেবা প্রদানকারী যা অস্ট্রিয় আকাশসীমা নিয়ন্ত্রণ করে। এর অবস্থান এবং অধিক্ষেত্র ভিয়েনায়, এর ভৌত অফিসও ভিয়েনায় অবস্থিত। অস্ট্রো কনট্রোল সিভিল এয়ার নেভিগেশন সার্ভিসেস অর্গানাইজেশন (সিএনএসও) এর সদস্য।
জয়নব বিনতে আলী
যায়নাব বিনতে আলী (زينب بنت علي; আরো পরিচিত: জয়নব, জইনব; উপাধিঃ সৈয়েদা/সৈয়েদাহ/সাইয়্যেদা) ছিলেন চতুর্থ রাশিদুন খলিফা এবং প্রথম শিয়া ইমাম আলি ইবনে আবি তালিবের কন্যা। তিনি আলি ইবনে আবি তালিব এবং তার স্ত্রী ফাতিমার তৃতীয় সন্তান।
পাকোড়া
পকোড়া বিশেষ ধরনের পিঁয়াজু। তবে এতে ছোলার ডাল বাটার পরিবর্তে বেসন মেশানো হয়। পিঁয়াজ এর আধিক্যের পরিবর্তে এখানে প্রচুর সব্জিকুচি ব্যবহার করা হয়। পিঁয়াজ পাকোড়াকে পিঁয়াজী বলা হয়। এটি ও একটি জনপ্রিয় নাস্তা।
হংস (ভারতীয় দর্শন)
হংস (সংস্কৃত: हंस) জলজ পরিযায়ী পাখি, প্রাচীন সংস্কৃত গ্রন্থে উল্লেখ করা হয়েছে যা বিভিন্ন পণ্ডিত হংস, রাজহাঁস,  বা এমনকি কানঠুটির উপর ভিত্তি করে ব্যাখ্যা করেছেন। ভারতীয় ও  দক্ষিণ-পূর্ব এশীয় সংস্কৃতিতে এটি আধ্যাত্মিক প্রতীক ও আলংকারিক উপাদান হিসেবে ব্যবহৃত হয়।
এটি রূপক অর্থে পাখির সাথে দুধ এবং জলের মিশ্রণ থেকে দুধ বা মন্দ থেকে ভাল বের করার পৌরাণিক ক্ষমতার সাথে আরোপিত হয়। হিন্দু প্রতীকীবাদে, হংস হল ব্রহ্মা, গায়ত্রী, সরস্বতী ও বিশ্বকর্মার বাহন।
হিন্দুধর্মে
হিন্দুধর্মে হংসকে প্রায়ই পরমাত্মা, চূড়ান্ত বাস্তবতা বা ব্রহ্ম দ্বারা চিহ্নিত করা হয়। হংসের উড্ডয়ন হল মোক্ষের প্রতীক, পুনর্জন্ম ও সংসার থেকে মুক্তি।
পরমহংস
হিন্দুধর্মে ঋষি ও সাধুকে পরমহংস বা "সর্বোচ্চ হংস" উপাধি দেওয়া হয়েছে। এটি নির্দিষ্ট ব্যক্তিকে বোঝায় যিনি আধ্যাত্মিকতার উচ্চ স্তরে পৌঁছেছেন।
উদাহরণ স্বরূপ, পরমহংস উপনিষদ যোগীকে  পরমহংস বলে, যিনি অভিমতযুক্ত বা মানহানির দ্বারা প্রভাবিত নন, ঈর্ষান্বিত নন, দম্ভ করেনা, নম্র ও সমস্ত মানবিক দুর্বলতার প্রতি উদাসীন। তিনি তার দেহের অস্তিত্বের জন্য অনাক্রম্য, যাকে তিনি মৃতদেহ হিসাবে বিবেচনা করেন। তিনি মিথ্যা ছলনার ঊর্ধ্বে এবং ব্রহ্মকে উপলব্ধি করে জীবনযাপন করেন। অধ্যায় ৩-এ, পরমহংস উপনিষদ বলেন যে যিনি "জ্ঞানের কর্মী" ও "কাঠের কর্মী" এর মধ্যে পার্থক্য বোঝেন, তিনি হলেন পরমহংস।
"সে বেদনাকে ভয় করে না, আনন্দের আকাঙ্ক্ষাও করে না। সে প্রেম ত্যাগ করে। তিনি আনন্দদায়ক ও অপ্রীতিকর প্রতি সংযুক্ত নন। তিনি ঘৃণা করেন না। সে আনন্দ করে না।
জ্ঞানে দৃঢ়ভাবে স্থির, তাঁর আত্মা সন্তুষ্ট, ভিতরে সুপ্রতিষ্ঠিত। তাকে বলা হয় প্রকৃত যোগী। তিনি জ্ঞানী।
তার চেতনা তার সাথে পরিপূর্ণ, নিখুঁত আনন্দ। আমি যে ব্রহ্ম, সে জানে। তিনি সেই লক্ষ্য অর্জন করেছেন।"
- পরমহংস উপনিষদ, অধ্যায় ৪ (সংক্ষিপ্ত)
পৌরাণিক কাহিনী
হংস, ভারতীয় পুরাণের অংশ। আরায়না, বা স্বর্গীয় হংস, হিমালয়ের মনস্সরস-এ বাস করে। হিন্দু মহাকাব্য, রামায়ণে তাদের উল্লেখ আছে। হংস, রাজহাঁস, নলা ও দময়ন্তীর পৌরাণিক প্রেমের গল্পের অংশ, যেখানে এটি দুই অপরিচিত ব্যক্তির মধ্যে গল্প, ঐতিহাসিক তথ্য ও বার্তা বহন করে।
ভারতীয় পৌরাণিক কাহিনিতে, মুক্তো খাওয়া এবং দুটির মিশ্রণ থেকে জল থেকে দুধ আলাদা করার কথা বলা হয়েছে। চার্লস ল্যানম্যান বলেছেন যে হংসকে আলাদা বা বৈষম্য করতে সক্ষম হওয়ার উল্লেখগুলি মূলত সংস্কৃত কবিতায় রূপক অর্থে ব্যবহৃত হয়। এটি সম্ভবত পৌরাণিক কাহিনী বা প্রকৃতির কিছু ভিত্তি আছে। সম্ভাবনা হল এই বিশ্বাস যে দুধ পদ্মের ডালপালা থেকে নির্গত রসকে বোঝায়। অন্যটি, ল্যানম্যান বলেন, "হাঁস, রাজহাঁস, হংস ও কানঠুটি-এর সিরিজ লেমেলা থাকে যেগুলি তাদের খাবার জল থেকে ছেঁকে নেওয়ার জন্য চালনী হিসাবে কাজ করে"। এইভাবে, এটি মিশ্রণ থেকে পুষ্টিকর অংশ নিষ্কাশন করার জন্য পাখির ক্ষমতা উল্লেখ করা হতে পারে।
বৌদ্ধধর্মে
শাক্যমুনি বুদ্ধের মূর্তির সাথে মিলিতভাবে গান্ধার শিল্পেও হংস ব্যাপকভাবে ব্যবহৃত হয়েছিল। নন্দিতা কৃষ্ণ গান্ধার প্রসঙ্গে এটিকে রাজহাঁস হিসাবে অনুবাদ করেছেন। মার্টিন লার্নার ও স্টিভেন কোসাক এখন মেট্রোপলিটন মিউজিয়াম অফ আর্ট এর সংগ্রহে খৃষ্টপূর্ব দ্বিতীয় শতাব্দীর গান্ধারন ত্রাণ সনাক্ত করেছেন যা রাইডার সহ রাজহাঁস দেখায়।
হংসকে বৌদ্ধধর্মে পবিত্র বলে গণ্য করা হয়, জ্ঞানের প্রতীক হিসেবে। কিছু পণ্ডিত যেমন ডোনাল্ড সোয়ারার এটিকে রাজহাঁস হিসাবে অনুবাদ করেন,  অন্যরা যেমন থিয়েন চৌ হংস হিসাবে। ঐতিহাসিক নেপালি শিল্পে, হংসকে রাজহাঁস বা হংসের মতো পাখির মতো স্কেচ করা হয়, ঐতিহাসিক তিব্বতীয় শিল্পকর্মে এটি হংসের মতো পাখির মতো দেখায় যা সম্ভবত ভারতীয় অঞ্চলকে প্রতিফলিত করে যেখান থেকে তিব্বতি সন্ন্যাসীরা তাদের মূর্তি ধার করেছিলেন।
হোসেনপুর ইউনিয়ন, পলাশবাড়ী
অবস্থান ও আয়তন
হোসেনপুর ইউনিয়ন বাংলাদেশের রংপুর বিভাগের গাইবান্ধা জেলার পলাশবাড়ী উপজেলার অন্তর্গত একটি ইউনিয়ন পরিষদ। এটি ৬২.১৯ কিমি২ (২৪.০১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪৭৮ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২৫টি। গ্রামগুলোকে ৯টি ওয়ার্ডে বিভক্ত করা হয়েছে।
ডাকঘর এবং বাজার
এই ইউনিয়নটিতে বেশ কয়েকটি বাজার রয়েছে। তবে সব চেয়ে বড় বাজার হলো মেরীরহাট বাজার, যেটি লক্ষীপুর গ্রামের মেরীপাড়াতে অবস্থিত। এখানেই প্রতিষ্ঠিত হয়েছে ইউনিয়ন পরিষদের প্রধান ভবন এবং এখানে থেকে সম্পূর্ণ ইউনিয়ন পরিচালনা করা হয়। এছাড়া রয়েছে হোসেনপুর গ্রামে অবস্থিত আমবাগান বাজার। প্রতি মঙ্গলবার সকালবেলা আমবাগানে সবজির বাজার অনুষ্ঠিত হয় । অন্যান্য বাজারের মধ্যে রয়েছে হাসবাড়ী বাজার, সাইনহ সবজি বাজার, কাঙ্গালির বাজার।
গ্রাম সমূহ
এখানে মোট ২৫ টি গ্রাম রয়েছে, যেগুলো হলো হোসেনপুর,খাসবাড়ী,শিশুদহ , শ্রীখন্ডী , আকবর নগর , চেরেঙ্গা , কিশামতচেরেঙ্গা , সাইনদহ , সেমো ঝাপড় , শালমাড়া , করিয়াটা , চাকলা , দৌলতপুর , জগন্নাথপুর , মধ্যরামচন্দ্রপুর , দিগদাড়ী , সাতআনা নওদা , পশ্চিম ফরিদপুর , আটঘরিয়া , বাহিরডাঙ্গা , শ্রীকলা , দেবীপুর , লক্ষীপুর , রামকৃষ্ণপুর , দেবত্তর কলাগাছী ।
দর্শনীয় স্থান
পলাশবাড়ী - ঘোড়াঘাট রোডে হোসেনপুর গ্রামের আমবাগানে অবস্থিত করতোয়া ব্রিজ অত্যন্ত প্রিয় একটি স্থান। যেখানে প্রতি ঈদে বিভিন্ন এলাকা থেকে দর্শনার্থীরা ঘুরতে আসেন । দর্শনার্থীদের সেবার লক্ষ্যে এখানে ২টি ক্যাফে প্রতিষ্ঠীত হয়েছে, একটি হলো রাঙ্গা ইনন এবং অন্যটি হলো করতোয়া ক্যাফে এন্ড রেস্টুরেন্ট ।
অজৈব উপাদান
জীববিজ্ঞান ও বাস্তুবিজ্ঞানের আলোচনায় কোনও বাস্তুতন্ত্র বা পরিবেশের যেসব উপাদান, বৈশিষ্ট্য প্রক্রিয়া জীব থেকে বা জৈবিক ক্রিয়ার কারণে উদ্ভূত হয় না এবং যেগুলি ঐ বাস্তুতন্ত্র বা পরিবেশে অবস্থিত জীবসমূহের উপর এবং বাস্তুতন্ত্রের কর্মপ্রক্রিয়ার উপর প্রভাব ফেলতে পারে, সেগুলিকে ঐ বাস্তুতন্ত্র বা পরিবেশের অজৈব উপাদান (ইংরেজিতে Abiotic components বা Abiotic factors) বলে। যেমন দিবালোক ঘণ্টার পরিমাণ, জলবায়ু, শিলার প্রকার, ইত্যাদি। অজৈব উপাদানগুলি হল প্রাকৃতিক পরিবেশের সেইসব প্রাণহীন রাসায়নিক ও ভৌত উপাদান যেগুলি একত্রে অজৈব পরিবেশ গঠন করে। জলবায়ুগত, ভূতাত্ত্বিক ও আবহমণ্ডলীয় সমস্ত দিকগুলি এগুলিতে অন্তর্ভুক্ত থাকে এবং এগুলি জৈব পরিবেশকে প্রভাবিত করে। অজৈব উপাদানগুলি জীববিজ্ঞানের অধোস্তর বা ভিত্তি হিসেবে কাজ করে। অজৈব উপাদানগুলি অসংখ্য প্রজাতির জীবের উপর প্রভাব ফেলতে পারে। মানুষ অন্য জীবের পরিবেশের অজৈব উপাদানগুলিতে পরিবর্ত আনতে পারে। যেমন রাসায়নিক সার ব্যবহার করলে শামুকের বাঁচার পরিবেশ পরিবর্তিত হয়ে যায়। কার্বন ডাই-অক্সাইড গ্যাস নিঃসরণের ফলে সমুদ্রের অম্লতা বৃদ্ধি পায় ও সেখানকার জীবদের জীবনযাপনের উপর প্রভাব ফেলে।
অজৈব উপাদানসমূহের মধ্যে সেইসব ভৌত অবস্থাদি এবং প্রাণহীন সম্পদ অন্তর্ভুক্ত যেগুলি জীবসমূহের বিকাশ, বৃদ্ধি, রক্ষণাবেক্ষণ ও প্রজননের উপরে প্রভাব ফেলতে পারে। প্রাণহীন "সম্পদ" (সম্পদের অর্থনৈতিক ধারণার অনুকরণে) বলতে সেইসব উপাদান বা বস্তুকে বোঝায় যেগুলি কোনও জীবের জীবনধারণের জন্য অত্যাবশ্যক, কিন্তু অন্য জীব সেগুলি ভোগ বা ব্যবহার করলে সেগুলির লভ্যতা হ্রাস পেতে পারে। রাসায়নিক বা ভৌত প্রক্রিয়ার কারণে (যেমন জলবিশ্লেষণ) অজৈব উপাদানের অপকর্ষ সাধন হতে পারে।
খাজা হিযরান জেলা
খাজা হিযরান আফগানিস্তানের বাগলান প্রদেশে অবস্থিত অন্যতম একটি জেলা। ২০০৫ সালে আন্দারব জেলা এর একটি অংশ হিসেবে জেলাটি গঠন করা হয়েছিল। ইতিমধ্যে জেলাটির নাম পরিবর্তন করা হয়েছে এবং এটির নতুন নাম রাখা হয়েছে জলগা। এখানে প্রায় ২৩,০০০ এর মত জনসংখ্যা রয়েছে (যেখানে ৫২% পুরুষ এবং ৪৮% নারী রয়েছে), এবং এখানকার প্রধান গ্রাম হচ্ছে পন্সিরি।
মানুল ছুদাসামা
মানুল ছুদাসামা হলেন একজন ভারতীয় অভিনেত্রী যিনি ছোটপর্দায় অভিনয় করে থাকেন।
কর্মজীবন
মানুল ছুদাসামা ২০১৯ সালে স্টার ভারতের এক থি রানি এক থা রাবণ ধারাবাহিকের মাধ্যমে ছোট পর্দায় পা রাখেন।  ধারাবাহিকটিতে "রানি" চরিত্রে অভিনয় করেছিলেন। চরিত্রটি ধারাবাহিকটির প্রধান নারী চরিত্র ছিল। পরবর্তীতে তাকে ধারাবাহিকটি থেকে বাদ দেওয়া হয়েছিল।   বর্তমানে তিনি সনি সাবের তেনালি রামা ধারাবাহিকে অভিনয় করছেন।
দই বড়া
thumb|right|330px|দই বড়া thumb|250px|লঙ্কাগুঁড়ো, চাট মসলা এবং ধনেপাতা সহযোগে পরিবেশিত দই বড়া
দই বড়া পুরোনো নবাবী আমলের একটি খাবার। এটি মসলা মেশানো টক দই দিয়ে মাষ কলাই -এর বড়া রান্না। এটি বেশ তীব্র স্বাদ যুক্ত খাবার। এটি সাধারণত রুচিবর্ধক খাবার হিসাবে ব্যবহার করা হয়।
বাংলাদেশে পুরানো ঢাকাতে এখনো এর প্রচলন আছে। যদিও বর্তমানে এর ব্যবহার সীমিত। তবে রোজার মাসে ইফতারীর জন্য এর ব্যবহার লক্ষ্য করার মতো। উত্তর ভারতে, বিশেষত পঞ্জাবি, হরিয়াণি ইত্যাদি রন্ধন প্রণালীতে, দই বড়া বহুল ব্যবহৃত।
আন্দ্রাশ শেফার
আন্দ্রাশ শেফার (András Schäfer; জন্ম: ১৩ এপ্রিল ১৯৯৯) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং হাঙ্গেরি জাতীয় দলের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, শেফার হাঙ্গেরি অনূর্ধ্ব-১৮ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় দুই বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০২০ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ২২ ম্যাচে ৩টি গোল করেছেন।
আন্তর্জাতিক ফুটবল
শেফার হাঙ্গেরি অনূর্ধ্ব-১৮ এবং হাঙ্গেরি অনূর্ধ্ব-১৯ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। হাঙ্গেরির বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করেছেন।
পলাশবাড়ী ইউনিয়ন, পলাশবাড়ী
পলাশবাড়ী পৌরসভা  বাংলাদেশের রংপুর বিভাগের গাইবান্ধা জেলার পলাশবাড়ী উপজেলার অন্তর্গত একটি ইউনিয়ন পরিষদ বিলুপ্তি ঘোষণা করা হয়েছে অনেক আইনি জটিলতা পর পৌরসভা ঘোষণা করা হয়েছে। এটি ৩৯.১৬ কিমি২ (১৫.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,০৩১ জন। ইউনিয়নটিতে মোট গ্রামের সংখ্যা বেড়ে ২৪টি ও মৌজার সংখ্যা ২৪টি।
এলাহী বক্স পাটোয়ারী
শহীদ এলাহী বক্স পাটোয়ারী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ এলাহী বক্স পাটোয়ারীর জন্ম চাঁদপুর জেলার হাইমচর উপজেলার বাজাপ্তী গ্রামে। তার বাবার নাম মফিজউদ্দিন পাটোয়ারী এবং মায়ের নাম জীবনেন নেছা। তার স্ত্রীর নাম লুৎফা বেগম। তার এক ছেলে পাঁচ মেয়ে।
কর্মজীবন
আনসার বাহিনীতে চাকরি করতেন এলাহী বক্স পাটোয়ারী। ১৯৭১ সালে মুক্তিযুদ্ধ শুরু হলে যুদ্ধে যোগ দেন প্লাটুন কমান্ডার হিসেবে। চাঁদপুরের পতন হলে ভারতে যান। সেখানে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টে তাকে অন্তর্ভুক্ত করা হয়। জুলাই মাসে দেশের ভেতর পাকিস্তানি সেনাবাহিনীর ওপর গেরিলা আক্রমণ চালানোর জন্য ২ নম্বর সেক্টর থেকে মুক্তিবাহিনীর স্বল্প প্রশিক্ষণপ্রাপ্ত গণযোদ্ধাদের চাঁদপুরে পাঠানো হয়। তাদের সঙ্গে ছিলেন এলাহী বক্স পাটোয়ারীসহ নিয়মিত মুক্তিবাহিনীর কয়েকজন।
মুক্তিযুদ্ধে ভূমিকা
১৯৭১ সালের সেপ্টেম্বর মাসের শেষ দিকে চাঁদপুরে জুলাই মাসের মাঝামাঝি ২ নম্বর সেক্টরের একদল মুক্তিযোদ্ধা চাঁদপুরে গেরিলা অপারেশন করতে ভারত থেকে এসে অবস্থান নেন জেলার হাইমচর উপজেলায়। তারা গোপন শিবির স্থাপন করেন গাজীপুর ইউনিয়নের বাজাপ্তী গ্রামে। তারা বেশ কয়েকটি অপারেশন করেন। তৎপরতা বৃদ্ধি পেলে পাকিস্তানি সেনারা রাজাকারদের সহায়তায় তাদের গোপন শিবিরের সন্ধান পেয়ে যায়। ৩০ আগস্ট পাকিস্তান সেনাবাহিনীর একটি দল চাঁদপুর থেকে বাজাপ্তী গ্রামের উদ্দেশে রওনা হয়। তাদের আসার খবর মুক্তিযোদ্ধারা আগেই পেয়ে যান। মুক্তিযোদ্ধারা বেড়ি বাঁধের পাশে অবস্থান নিয়ে পাকিস্তানি সেনাদের আক্রমণ করেন। অনেকক্ষণ যুদ্ধের পর পাকিস্তানিরা চলে যায়। এরপর মুক্তিযোদ্ধারা তাদের গোপন শিবির স্থানান্তর করেন রাঘবপুরের মজুমদার বাড়িতে। ১৮ বা ১৯ সেপ্টেম্বর সহযোগী রাজাকারদের সঙ্গে নিয়ে এক দল পাকিস্তানি সেনা সেখানে আকস্মিকভাবে হানা দেয়। সেদিন শিবিরে এলাহী বক্স পাটোয়ারীসহ মাত্র তিনজন মুক্তিযোদ্ধা অবস্থান করছিলেন। আকস্মিক আক্রমণে বিপর্যস্ত তিন মুক্তিযোদ্ধা মনোবল না হারিয়ে পাকিস্তানি সেনাবাহিনী ও রাজাকারদের বিরুদ্ধে সাহসিকতার সঙ্গে লড়াই করেন। তারা বীরত্বের সঙ্গে পাকিস্তানিদের ঠেকিয়ে রাখেন। যুদ্ধে এলাহী বক্স পাটোয়ারীর দুই সহযোদ্ধা শহীদ এবং তিনি আহত হন। গুলিতে তার ডান হাত শরীর থেকে বিচ্ছিন্ন হয়ে যায়। এরপর তিনি কোনো রকমে সেখান থেকে পালিয়ে নিজ বাড়িতে যান। সেখানে চিকিৎসাধীন ছিলেন। ২১ সেপ্টেম্বর গভীর রাতে এক দল পাকিস্তানি সেনা গানবোটযোগে এসে তার বাড়ি ঘেরাও করে। দরজা ভেঙে ঘরে ঢুকে তাকে আটক করে নদীর তীরে নিয়ে হত্যা করে মরদেহ ফেলে রেখে চলে যায়। ব্রাশফায়ারে ঝাঁঝরা এলাহী বক্স পাটোয়ারীর নিষ্প্রাণ মরদেহ কয়েক ঘণ্টা পড়ে থাকে নদীর তীরে। পরদিন পরিবারের সদস্যরা তার মরদেহ উদ্ধার করে পারিবারিক কবরস্থানে সমাহিত করেন।
কার্ডিফ
কার্ডিফ (ওয়েল্শে Caerdydd খাইর্দিদ়, ইংরেজিতে: Cardiff কার্ডিফ়্‌) যুক্তরাজ্যের অংশ ওয়েল্‌স্‌ এর রাজধানী ও প্রধান শহর।
২০১১ সালের ন্যাশনাল জিওগ্রাফিক ম্যাগাজিন অনুসারে বিকল্প পর্যটন এলাকার তালিকায় কার্ডিফ বিশ্বের ষষ্ঠ স্থানে ছিল। ২০১৭ সালে ২১.৩ মিলিয়ন দর্শনার্থী কার্ডিফ ভ্রমণ করেছিল এবং এটি ওয়েল্‌স্‌ এর সর্বাধিক জনপ্রিয় পর্যটন গন্তব্য।
বাঁকুড়া সরকারি পলিটেকনিক
বাঁকুড়া সরকারি পলিটেকনিক (Bankura Government Polytechnic) পশ্চিমবঙ্গের বাঁকুড়া জেলার কালপাথরে অবস্থিতএকটি সরকারি পলিটেকনিক ।এই পলিটেকনিক কলেজ পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং নিউ দিল্লির এআইসিটিই (AICTE), দ্বারা স্বীকৃত।এই পলিটেকনিক কলেজটিতে মেকানিক্যাল, ইলেকট্রিক্যাল এবং মেটালার্জিক্যাল, ডিপ্লোমা কোর্সগুলিতে ডিগ্রি প্রদান করা হয়।
ভর্তি প্রক্রিয়া
প্রতি বছর মেকানিক্যাল, ইলেকট্রিক্যাল এবং মেটালার্জিক্যাল ইঞ্জিনিয়ারিং-এ প্রথম বর্ষের ডিপ্লোমা কোর্সের জন্য JEXPO-এর মাধ্যমে ভর্তি নেওয়া হয়। দ্বিতীয় বর্ষের ভর্তি প্রতি বছর VOCET এর মাধ্যমে নেওয়া হয়।
বশীর আহমেদ
বশীর আহমেদ বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
খগেন্দ্র থাপা মগর
খগেন্দ্র থাপা মগর (खगेन्द्र थापामगर) (৪ ফেব্রুয়ারি ১৯৯২ — ১৭ জানুয়ারি ২০২০) 0.67m উচ্চতাবিশিষ্ট একজন নেপালি ছিলেন যিনি একদা বিশ্বের ক্ষুদ্রতম মানব হিসেবে পরিচিত ছিলেন। ভ্রূণাবস্থা থেকে বামনত্বে ভোগা খগেন্দ্র থাপা মগর ২০১০ সালের ১৪ অক্টোবর ১৮ বছরে পা দেওয়ার পর কলম্বিয়ার এডওয়ার্ড নিনো হার্নান্দেজের নিকট থেকে বিশ্বের সবচেয়ে ক্ষুদ্রতম মানবের খেতাব লাভ করেছিলেন। তিনি ২০১১ সালের জুন মাস ফিলিপাইনের জুনরে ব্যালাউইংয়ের নিকট বিশ্বের সবচেয়ে ক্ষুদ্রতম মানবের খেতাব হারান।
জীবনী
খগেন্দ্র থাপা মগর জন্মেছিলেন নেপালি পঞ্জিকামতে ১৮ আশ্বিনে, ৪ অক্টোবর ১৯৯২ খ্রিষ্টাব্দে। তিনি জন্মেছিলেন বাগলুং জেলায়। জন্মের সময় তার ওজন ছিল যা পরবর্তীতে বেড়ে   এ দাঁড়ায়। ২০০৮ সালের মে মাসে মার্ক ডোলানের উপস্থাপনায় চ্যানেল ৪ এর দ্য ওয়ার্ল্ড'স স্মলেস্ট ম্যান অ্যান্ড মি শিরোনামের প্রামাণ্যচিত্রে দেখা গিয়েছিল তাকে।
খগেন্দ্র থাপা মগর ২০২০ সালের ১৭ জানুয়ারি পোখরার একটি হাসপাতালে নিউমোনিয়ায় আক্রান্ত হয়ে ২৭ বছর বয়সে মৃত্যুবরণ করেন।
প্রযুক্তির ইতিহাস
নতুন জ্ঞান মানুষকে নতুন জিনিস তৈরি করতে সক্ষম করেছে আবার অপরভাবে, অনেক বৈজ্ঞানিক প্রচেষ্টা, প্রযুক্তিগুলি দ্বারা সম্ভব হয়েছে যা মানুষকে পূর্বে পৌঁছতে পারেনি এমন স্থানে ভ্রমণ করতে সহায়তা করেছে এবং বৈজ্ঞানিক যন্ত্র দ্বারা প্রকৃতি বিষয়ক গবেষণা আমরা স্বাভাবিক অনুভূতির অপেক্ষা আরও বিস্তারিতভাবে করতে পারি।
যেহেতু প্রযুক্তির বেশিরভাগই ব্যবহারিক বিজ্ঞান, প্রযুক্তিগত ইতিহাস বিজ্ঞানের ইতিহাসের সাথে সংযুক্ত। যেহেতু প্রযুক্তি সম্পদ ব্যবহার করে, প্রযুক্তিগত ইতিহাস অভেদ্যভাবে অর্থনৈতিক ইতিহাসের সাথে সংযুক্ত।
ঐ সম্পদগুলি থেকে, প্রযুক্তি, দৈনন্দিন জীবনে ব্যবহৃত প্রযুক্তিগত জিনিসপত্র সহ অন্যান্য সম্পদ উৎপাদন করে। একটি সমাজের সাংস্কৃতিক ঐতিহ্য, প্রযুক্তির পরিবর্তন দ্বারা প্রভাবিত হয় এবং প্রযুক্তিকে প্রভাবিত করে। এটি অর্থনৈতিক বিকাশের একটি শক্তি এবং অর্থনৈতিক, রাজনৈতিক, সামরিক শক্তি ও সম্পদ বিকশিত এবং প্রকল্প করার একটি উপায়।
প্রযুক্তিগত অগ্রগতি পরিমাপ
সামাজিক ও সাংস্কৃতিক বিবর্তনের সাথে সম্পর্কিত অনেক সমাজবিজ্ঞানী ও নৃবিজ্ঞানী সামাজিক তত্ত্ব তৈরি করেছেন। কিছুজন, লুইস এইচ মরগান, লেসলি হোয়াইট, এবং গেরহার্ড লেনস্কির ন্যায় ব্যক্তিরা প্রযুক্তিগত অগ্রগতিকে মানবিক সভ্যতার উন্নয়ন পরিচালনার অন্যতম প্রধান উপাদান হিসাবে ঘোষণা করেছিলেন। মরগ্যানের ধারণা অনুযায়ী, সামাজিক বিবর্তনের তিনটি প্রধান ধাপ (অসভ্যতা,আদিম সংস্কৃতি এবং সভ্যতা) প্রযুক্তিগত মাপকাঠি দ্বারা বিভক্ত করা যায়, যেমন আগুন। হোয়াইট দ্বারা যুক্তি দেওয়া হয়েছিল যে, সংস্কৃতির বিবর্তনটি যেটির দ্বারা বিচার করা উচিত তা হল শক্তি।
হোয়াইটের জন্য, "সংস্কৃতির প্রাথমিক কাজ" হল "শক্তির সাজসরঞ্জাম এবং নিয়ন্ত্রণ।" হোয়াইট, মানুষের উন্নয়নকে পাঁচটি পর্যায়ে পৃথক করেছিলেন: প্রথমত, মানুষ তাদের নিজস্ব পেশী শক্তি ব্যবহার দ্বিতীয়ত, তারা গৃহপালিত পশুদের শক্তি ব্যবহার করে। তৃতীয়ত, তারা উদ্ভিদের শক্তি (কৃষি বিপ্লব) ব্যবহার করে। চতুর্থত, তারা প্রাকৃতিক সম্পদগুলির শক্তি ব্যবহার করতে শিখছে: কয়লা, তেল, গ্যাস। পঞ্চম, পারমাণবিক শক্তি উদ্ভাবন। হোয়াইট সূত্র পি = ই * টি চালু করেছে, যেখানে ই একটি ব্যয় করা শক্তির পরিমাপ, এবং টি শক্তি ব্যবহার করে কারিগরি কার্যাবলীর দক্ষতা পরিমাপ করে। তাঁর নিজের ভাষায়, "প্রতিবছর মাথাপিছু উতপাদনশীল শক্তির পরিমাণ বৃদ্ধি করা হয়, অথবা শক্তিকে কাজে লাগানোর উপকরণের দক্ষতা বৃদ্ধিতে সংস্কৃতি বৃদ্ধি পায়"। নিকোলাই করদশেভ তাঁর তত্ত্বকে ব্যাখ্যা করেন, যা কারাদশেভ স্কেল তৈরি করে, যা উন্নত সভ্যতার শক্তির ব্যবহারকে শ্রেণীবিন্যাস করে।
সামরিক
- নির্দিষ্ট প্রযুক্তির ইতিহাসের নিবন্ধ
ফুকিং
ফুকিং ( সংযোগ=|এই শব্দ সম্পর্কে) পশ্চিম ওপার অস্ট্রিয়ার ইনভিয়েটারেল অঞ্চলে অবস্থিত টারসডর্ফ পৌরসভার একটি অস্ট্রিয়ান গ্রাম। গ্রামটি  সলজবার্গের উত্তরে, এবং  ইন নদীর নদীর পূর্বদিকে, যা জার্মান সীমান্তের একটি অংশ ।
২০০৫ সালে জনসংখ্যার মাত্র ১০৪ জন থাকলেও এই গ্রামটি ইংরেজি-ভাষী বিশ্বে তার নামটির জন্য সকলের দৃষ্টি আকর্ষণ করেছে কারণ ইংরেজী ভাষার অশ্লীলবোধক শব্দ " ফাক " এর প্রতিচ্ছবি হিসাবে ব্যবহৃত হয়েছে।  গ্রামটির রাস্তার নামফলকগুলি  দর্শনার্থীদের জন্য জনপ্রিয় আকর্ষণ এবং এগুলি প্রায়শ ২০০৫ সাল পর্যন্ত স্যুভেনির-শিকার শিকারি দ্বারা চুরি হত তবে পরবর্তীতে নামফলকগুলিকে চুরি-প্রতিরোধী হিসাবে তৈরি করা হয়েছিল।
হোম সার্ভার
হোম সার্ভার হল একটি সার্ভার যা ব্যক্তিগত আবাসিক জায়গায় থাকে এবং বাসার মধ্যস্ত বা বাহিরে হোম নেটওয়ার্ক অথবা ইন্টারনেট দিয়ে অন্যান্য যন্ত্রে সেবা প্রদান করে। সেবা হতে পারে ফাইল এবং প্রিন্টার সার্ভিং, মিডিয়া কেন্দ্র, ওয়েব সেবা, ওয়েব ক্যাশ, একাউন্ট সত্যতা যাচাই এবং ব্যাকআপ সেবা ইত্যাদি। যেহেতু সাধারণ হোম নেটওয়ার্কে কম সংখ্যক কম্পিউটার থাকে, তাই হোম সার্ভারের বেশি শক্তি প্রয়োজন হয় না। ফলে এটি পুরনো কম্পিউটার, প্লাগ কম্পিউটার বা পুনউদ্দেশ্যে ব্যবহৃত কম্পিউটার দিয়ে করা যায়। বিদ্যুৎ সরবারহ নিশ্চিত ও ডাটা নষ্ট হওয়ার হাত থেকে রক্ষা করার জন্য কখনো কখনো ইউপিএস ব্যবহার করা হয়।
বরিশাল ইউনিয়ন
বরিশাল ইউনিয়ন বাংলাদেশের রংপুর বিভাগের গাইবান্ধা জেলার পলাশবাড়ী উপজেলার অন্তর্গত একটি ইউনিয়ন পরিষদ। এটি ১৯.৪২ কিমি২ (৭.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৫৫৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।
টোকিও উপসাগর
অবস্থান
টোকিও উপসাগরটি হোনশু দ্বীপ এর পূর্ব তীরে অবস্থান করছে।এটি ৩৫.২৫ ডিগ্রী থেকে ৩৫.৪১ ডিগ্রী উত্তর এবং ১৩৯.৪৭ ডিগ্রী থেকে ১৩৯.৭৮ ডিগ্রী পূর্বের মধ্যে উপসাগরটি অবস্থিত।
ভূগোল
টোকিও উপসাগর এর মোট আয়তন হল ১ হাজার ৫০০ বর্গ কিলোমিটার বা ৫৮০ বর্গ মাইল।এটি উত্র থেকে দক্ষিণ দিকে লম্বা ।এর গভীরতম স্থানের গভীরতা ৭০ মিটার ২৩৩.৩৪ ফুট এবং গড় গভীরতা ৪০ মিটার বা ১৩৩.৩৩ ফুট।এই উপসাগরটি একটি জলপথ দ্বারা প্রশান্ত মহাসাগর এর সঙ্গে যুক্ত।এই উপসাগর এর উপকূল ভাগ খুবই ভগ্ন প্রকৃতির।ফলে এই উপসাগর এর তীরে সহজেই বন্দর গড়ে তোলা সম্ভব।এই উপসাগর এর তীরে বহু মৎস বন্দর রয়েছে।টোকিও উপসাগর এর মাঝে সারুশিমা দ্বীপ অবস্থান করছে।
নদ-নদী
এই উপসাগরে জাপান এর কিছু নদী বা নদমিলিত হয়েছে।এই নদী গুলি হল - এরা নদী, ইডো নদী, ওবিটসু পনী ও য়োরো নদী।
বন্দর
টোকিও উপসাগর এর তীরে টোকিও বন্দর হল জাপান এর হোনশু দ্বীপ এর প্রধান ও বৃহত্তম বন্দর।এটি জাপান এর বৃহত্তম বন্দর গুলোর মধ্যে অন্যতম।বন্দরটি টোকিও উপসাগর এর তীরে অবস্থিত।বন্দরটি টোকিও শহর এর পণ্য পরিবহন করে থাকে।এছাড়া এই বন্দর দিয়ে বৃহত্তর হোনশু দ্বীপ এর পণ্য দ্রব্য পরিবহন করা হয়।বন্দরটি বিশ্বের বেশির ভাগ বন্দরের সঙ্গে যুক্ত এবং এই বন্দর থেকে ওই সব বন্দরে পণ্যবাহী জাহাজ চলাচল করে।বন্দরটির গভীরতা ১০ মিটার বা ৩১ ফুটের বেশি।বন্দরটি হোনশু দ্বীপের পূর্ব দিকে অবস্থিত।প্রাচীন সময় থেকেই এই বন্দরটি জাপান এর সমুদ্র বাণিজ্যে নেতৃত্ব দিচ্ছে।বন্দরটি বছরে ৪৫ লক্ষ কন্টেইনার পরিবহন করে এবং ২০০ মিলিয়ন টন কার্গো  পণ্য পরিবহন করছে।বন্দরটি মোট ৬৩ বর্গ কিলোমিটার এলাকা নিয়ে গড়ে উঠেছে।এর মধ্যে ৫২.৫ বর্গ কিলোমিটার এলাককা পোতাশ্রয় ও বাকি ১০.৫ বর্গ কিলোমিটার স্থল ভূমি। টোকিও বন্দরে মোট ৩০ হাজার কর্মী নিযুক্ত রয়েছে। বন্দরটিতে মোট ২০৫ টি জেটি চালু রয়েছে।বন্দরটিতে কন্টেইনার পণ্য ও কার্গো পণ্য পরিবহনের সুষ্ঠ ব্যবস্থা রয়েছে।বন্দরটিতে যাত্রী পরি বহনের পৃথক টার্মিনাস রয়েছে।
ডিজনি চ্যানেল (ইতালি)
ডিজনি চ্যানেল দ্য ওয়াল্ট ডিজনি কোম্পানি ইএমইএ এর বিভাগ, দ্য ওয়াল্ট ডিজনি কোম্পানি (ইতালিয়া) এস.আর.এল., দ্বারা মালিকানাধীন এবং পরিচালিত একটি ইতালীয় পে টেলিভিশন চ্যানেল ছিল। এটি সম্প্রচার শুরু করে ১৯৯৮ সালের ৩ অক্টোবরে, এবং এর অনুষ্ঠানসমূহে রয়েছে মূল ডিজনি চ্যানেল ধারাবাহিক (মার্কিন, ইউরোপীয়, অথবা স্থানীয়ভাবে প্রযোজিত) এবং নেটওয়ার্ক দ্বারা অর্জিত অন্যান্য অনুষ্ঠানসমূহ।
কুস্তির ইতিহাস
প্রাগৈতিহাসিক কাল থেকে, কুস্তি এবং মল্লযুদ্ধ খেলার দীর্ঘ এবং জটিল ইতিহাস রয়েছে। এর অনেক ঐতিহ্যগত ধরন রয়েছে যার মধ্যে টিকে থাকা, দলগত কুস্তি ইত্যাদি। আরও আনুষ্ঠানিক ব্যবস্থায় বিশ্বব্যাপী বিভিন্ন ধরনের মার্শাল আর্টের সাথে পরিবর্তিত করা হয়েছে, যেখানে কৌশলগুলি নিরস্ত্র যুদ্ধের একটি গুরুত্বপূর্ণ বিষয়বস্তু (আকর্ষণীয় কৌশল হিসেবে সম্পূরক)।
ডিজনি চ্যানেল (ইতালি)
ডিজনি চ্যানেল এবং এর টাইমশিফ্ট চ্যানেল ২০২০ সালের ১ মেতে সম্প্রচার বন্ধ করে স্কাই ইতালিয়ার সাথে একটি চুক্তি পুননর্বীকরণ করতে না পারার কারণে, সাথে এর বিষয়বস্তু ডিজনি+ এ স্থানান্তর করা হয়।
কুস্তির ইতিহাস
আধুনিক কুস্তির ইতিহাস এর জনপ্রিয়তা শুরু হয় ১৯ শতকে, যা ইউরোপীয় মহাদেশ ও গ্রিস-রোমান অঞ্চলে আধুনিক খেলা হিসেবে এবং যথাক্রমে গ্রেট ব্রিটেন এবং মার্কিন যুক্তরাষ্ট্রের ফ্রিস্টাইল কুস্তি এবং কলেজিয়েট কুস্তি উন্নয়নের সূচনা করে। এই খেলাটি ২০ শতকের দিকে অসাধারণ জনপ্রিয়তা পায়। ১৯২০-এর দশকে, ক্রীড়া প্রতিযোগিতার একটি ফর্ম হিসাবে কুস্তি দেখান হয়, যা এখন পেশাদার কুস্তি হিসাবে পরিচিত, প্রতিযোগিতামূলক খেলা কুস্তি থেকে আলাদা, যা এখন অপেশাদার কুস্তি হিসাবে পরিচিত।
ডিজনি চ্যানেল (ইতালি)
ইতিহাস
১৯৯৮ সালের ৩ অক্টোবরে ডিজনি চ্যানেলের ইতালীয় ফিড তেলে+ দিজিতালেতে সম্প্রচার শুরু করে। চ্যানেলটি "লিবেরা লা তুয়া ইমাজিনাৎসিওনে" (আপনার কল্পনা মুক্ত করুন) স্লোগান ব্যবহার করেছিল। চ্যানেলে প্রচারিত প্রথম অনুষ্ঠানসমূহে রয়েছিল ডিজনির অ্যানিমেটেড টেলিভিশন ধারাবাহিক যেমন টিমন ও পুমবা এবং আলাদিন: দ্য সিরিজ। এটি প্রতি সন্ধ্যায় ৮:৩০এ "ইল ফান্তাস্তিকো মোন্দো ডিজনি" (ডিজনির চমৎকার দুনিয়া) তে ডিজনি চলচ্চিত্র এবং কিছু ডিজনি চ্যানেল মূল চলচ্চিত্রসমূহও প্রচারিত করেছে। সেই সময়ের স্লটে প্রতি শনিবারে একটি নতুন চলচ্চিত্র দেখানো হয়েছিল।
কুস্তির ইতিহাস
প্রাচীনকাল
কুস্তির মূলে রয়েছে নৃতাত্ত্বিক পুরুষদের মধ্যে নকল লড়াই এবং আচরণের বিকাশ, যা উল্লুকের মাঝেও দেখা যায়। নথিভুক্ত ইতিহাস হতে জানা যায়, সচিত্র উপস্থাপনার মধ্য দিয়ে এর ইতিহাস শুরু হয়। মঙ্গোলিয়ার বায়ংকহোঙ্গার প্রদেশে গুহা চিত্র ফিরিয়ে নিয়ে যায় ৭০০০ খ্রিস্টপূর্বাব্দে নবোপলীয় যুগে, যেখানে দুটি নগ্ন পুরুষের মল্লযুদ্ধ এবং তাদের ঘিরে থাকা জনতার ছবি খোদাই রয়েছে। অতীতে প্রাচ্যে বেল্ট কুস্তির ধরনগুলি প্রথম থেকেই জনপ্রিয় ছিল। তিন জোড়া কুস্তিবিদদের চিত্র আঁকা একটি পাথরখন্ড পাওয়া গেছে যা ৩০০০ খ্রিস্টপূর্বাব্দে খোদাই করা হয়েছিল। ইস্টের খাফাজে একটি বাদাম ব্রোঞ্জ মূর্তি, (সম্ভবত একটি পাত্রের এর নিচের অংশ) খুঁজে পাওয়া গেছে যাতে কুস্তির দুটি ছবি আঁকা যা প্রায় ২৬০০ খ্রিস্টপূর্বাব্দে খোদাই করা। মূর্তিটি উক্ত খেলার সবচেয়ে প্রাচীন পরিমাপের একটি এবং এটি ইরাকের জাতীয় যাদুঘরে অবস্থিত।
ডিজনি চ্যানেল (ইতালি)
ইতিহাস
১৯৯৯ সালের জানুয়ারিতে ডিজনি চ্যানেল ইতালি এর প্রথম মূল লাইভ উপস্থাপনা অনুষ্ঠান, ডিজনি চ্যানেল লাইভ (পরে লাইভ জোন), প্রযোজিত করেছে। ইজাবেলা আরিগোনি এবং মাসিমিলিয়ানো ওসিনি দ্বারা হোস্ট করা এই অনুষ্ঠানে দর্শকরা হোস্টদের সাথে যোগাযোগ করে এবং খেলায় যোগ দেয়। অন্যান্য জনপ্রিয় অনুষ্ঠানসমূহের মধ্যে রয়েছে লাইভ জোন – মুজিকা, লাইভ জোন – স্পোর্ট, লাইভ জোন – দা স্কোপ্রিরে, লাইভ জোন – দা রিদেরে এবং উনা স্তেল্লা পের তে (তোমার জন্য একটি তারা)।
কুস্তির ইতিহাস
প্রাচীনকাল
চিত্রানুযায়ী মিশরে সাক্কারাতে ২৪০০ খ্রিষ্টাব্দে ৫ম রাজবংশের মাস্তাবাদের সমাধিসৌধের সময় মার্শাল আর্ট খেলা শুরু হয়। রাজা ন্যুয়েসেরার হস্তশিল্পীরা নিয়ানখখনুম ও খুনুমহোটেপ সমাধিসৌধে একটি নৌকোচরের দৃশ্য, ছয় জোড়া ছেলেরা আখতোটেপ এবং পাহাহোতেপ নিকটবর্তী সমাধিতে কুস্তি আয়োজন করেছিলেন। মিশরে কুস্তির প্রমাণের আরেকটি প্রারম্ভিক অংশ ১১ তম এবং ১২ তম রাজবংশ বেনি হাসান (২০০০ খ্রিষ্টপূর্বাব্দ, ডানদিকে এবং উপরে চিত্র) প্রদর্শিত হয়, যেখানে বিভিন্ন সমাধিস্থলে কুস্তির দৃশ্যগুলি প্রাচীরের বেশিরভাগ অংশ জুড়ে বিস্তৃত। নতুন রাজ্য (১৫৫০-১০৭০ খ্রিষ্টপূর্বাব্দ) সময়কালে, অতিরিক্ত মিশরীয় শিল্পকর্মে (প্রায়ই ফ্রয়েসে) মিশরীয় ও নুবিয়ান কুস্তিগীরদের প্রতিযোগিতায় দেখা যায়। ক্যারল এই প্রাচীন পরিপন্থী এবং আধুনিক নুবিয়ার কুস্তিগিরদের মধ্যে আকর্ষণীয় সাদৃশ্য তুলে ধরেন। নীল নদে বেনি হাসানের মধ্যবর্তী সময়ে ৪০৬ জন কুস্তির জোড়া খুঁজে পাওয়া যায়, প্রায় সমস্ত আধুনিক ফ্রিস্টাইল কুস্তিতে দেখা প্রায় সব কৌশলগুলি খুঁজে পাওয়া যেতে পারে।
ডিজনি চ্যানেল (ইতালি)
ইতিহাস
১৯৯৯ সালের ৭ নভেম্বরে ডিজনি চ্যানেল ইতালি গেদেওন দ্বারা তৈরি ডিজনি চ্যানেল ইউকের "সার্কেলস" লোগো এবং বাম্পার ব্যবহার করা শুরু করে। ২০০২ সালে ডিজনি চ্যানেল দুটি নতুন ধারাবাহিক প্রচার করে, কুয়াসি গোল এবং ল'ওরা দেল্লা মাজিয়া। তেলে+ দিজিতালে এবং স্ট্রিম টিভির একত্রিতের পর ২০০৩ সাল থেকে চ্যানেলটি স্কাই ইতালিয়ায় উপলব্ধ ছিল।
কুস্তির ইতিহাস
প্রাচীনকাল
কুস্তি সংক্রান্ত মূর্তি তৈরি প্রাচীন মহাকাব্যের সাথে শুরু হয়, বিশেষত গ্রিক এবং সংস্কৃত মহাকাব্য। মহাভারতে কুস্তিগীর ভীম এবং জরাসন্ধের মধ্যে সংঘর্ষের বর্ণনা আসলেই উপভোগ্য। শূয় জিয়া বিদ্রোহী চিহ যিয়ুর বিরুদ্ধে তার যুদ্ধের সময় হলুদ সম্রাট কর্তৃক ব্যবহৃত চীনা প্রাচীনকালের একটি কিংবদন্তি কুস্তি শৈলী। যুদ্ধের এই প্রথম শৈলীটি প্রথমে জিয়াও তি (শিংদের সাথে শায়িত) নামে অভিহিত করা হত।
ডিজনি চ্যানেল (ইতালি)
ইতিহাস
২০০৩ সালের জুনে ডিজনি চ্যানেল ইতালি এর যুক্তরাষ্ট্র প্রতিপক্ষের থেকে একটি নতুন লোগো গ্রহণ করে, যা সিএ স্কোয়ার দ্বারা তৈরি, নতুন গ্রাফিক্স এবং লোগো সহ।
কুস্তির ইতিহাস
প্রাচীনকাল
গ্রীক কুস্তি মার্শাল আর্টের একটি জনপ্রিয় রূপ ছিল যেখানে প্রতিদ্বন্দ্বীকে পিছনে স্পর্শ করার জন্য পয়েন্ট অর্জন করা যেত, যদি প্রতিদ্বন্দ্বী সীমা অতিক্রম করে ফেলে (এরেনা)। তিনবার পতনের মাধ্যমে বিজয়ী নির্ধারণ করা হয়। কমপক্ষে ৭০৪ খ্রিস্টপূর্বাব্দে আঠারো অলিম্পিয়াড থেকে এটি একটি খেলা হিসাবে বৈশিষ্ট্যমন্ডিত ছিল। গ্রীক সাহিত্য, ইলিয়াড এবং ওডিসিতে প্রথমবারের মতো সুপ্রসিদ্ধরূপে কাজ হিসেবে কুস্তির বর্ণনা করা হয়েছে। অনেক পাত্র, ভাস্কর্য, এবং কয়েন পাশাপাশি অন্যান্য সাহিত্যে কর্মের মধ্যে কুস্তিগীরদেরও চিত্রিত করা হয়েছিল। অন্যান্য সংস্কৃতির রাজকীয় বা ধর্মীয় অনুষ্ঠানগুলির মধ্যে কুস্তি অন্তর্ভুক্ত ছিল, কিন্তু প্রাচীন গ্রিকরা প্রতিযোগিতার মাধ্যমে একটি টুর্নামেন্টের অংশ হিসাবে প্রতি পঞ্জিকায় একক বিজয়ী আবির্ভূত করতে কুস্তির খেলার নকশা করেছিল। প্রাচীন গ্রীক ঐতিহ্য বলে যে, প্লেটো ইস্তামিয়ান গেমসে কুস্তির জন্য পরিচিত ছিল।
এটি হেলেনের সময়ের মধ্যেও অব্যাহত ছিল। মিসরের দ্বিতীয় টলেমি এবং তৃতীয় টলেমির সময়ে বিজয়ী কুস্তিগীদের শিল্পে চিত্রিত করা হয়েছিল। গ্রিকদের রোমানদের কাছে পরাজয়ের পর, রোমীয় সংস্কৃতির দ্বারা গ্রীক কুস্তিটি শোষিত হয় এবং রোমান সাম্রাজ্যে (৫১০ খ্রিস্টপূর্বাব্দ থেকে ৫০০ খ্রিষ্টাব্দ) এটি রোমান রেসলিং হয়ে যায়। সংরক্ষণকারী ঐতিহাসিকদের মতে অষ্টম শতাব্দীর বাইজেন্টাইন সম্রাট প্রথম বেসিল, বুলগেরিয়া থেকে আগত বর্বর কুস্তিগীরের বিরুদ্ধে কুস্তিতে জিতেছিলেন।
মধ্যযুগ এবং আধুনিক ইউরোপের প্রারম্ভে
মধ্যযুগীয় ইউরোপ জুড়ে উঁচু এবং নিম্ন শ্রেণীর বা উভয়ের প্রচলিত কুস্তির যথেষ্ট প্রমাণ রয়েছে। রেনেসাঁ সময় ছাড়াও ১৬ শতকের অনেকটা সময় জুড়ে কুস্তি জনপ্রিয় ছিল। ১৫২০ সালে গোল্ড তার পছন্দের ক্লোথ অব ফিল্ডে প্রথম ফ্রান্সিস, ফ্রান্স একটি কুস্তির প্রদর্শনী ম্যাচে ইংল্যান্ডের অষ্টম হেনরি হারিয়ে দেন। হেনরী অষ্টম এর রাজত্বে, অনেক জায়গায় কুস্তি ব্যাপক জনপ্রিয় ছিল এবং একটি দীর্ঘ ইতিহাস ছিল।
জার্মান ঐতিহ্য ১৫ থেকে ১৬ শতকের নিরস্ত্র যুদ্ধে বিশেষ দক্ষতায় মাস্টার-রিংগারের একটি রেকর্ড আছে। নিরস্ত্র যুদ্ধ দুটি বিভাগে বিভক্ত ছিল, কুস্তি খেলা বা গেসেলিগেস রিঞ্জেন এবং গুরুতর নিরস্ত্র যুদ্ধ বা ক্যাম্পফ্রিনজেন (যেখানে ক্যাম্প্ফ হল আধুনিক জার্মান শব্দ "দ্বৈত" এর প্রারম্ভিক)। যদিও মজার খেলাগুলি নিয়ন্ত্রিত ছিল যেগুলিতে বিপজ্জনক কৌশলগুলিকে নিষিদ্ধ করা হয়েছিল, সাধারণত হাতাহাতি থেকে ঠেকানো বা ফেলে দিয়ে শেষ করা, ক্যাম্পফ্রিনজেন নিরস্ত্র আত্মরক্ষার একটি ব্যবস্থা হিসাবে বিবেচিত হতে পারে যেমন ঘুসি, জয়েন্ট-লক, কনুই স্ট্রাইকস, শ্বাসরোধ করা, মাথাগুঁতা এবং (সীমিত পরিসরে) লাথি মারা।
জার্মান রেনেসাঁর শুরুতে ক্যাম্পফ্রিনজেনকে প্রস্তুত করা শুরুর ব্যক্তিদের মধ্যে একজন অস্ট্রিয়ান মাস্টার অ্যাট জেড ছিলেন বলে মনে করা হয়। বলা হয় যুদ্ধে ব্যবহার করার জন্য লড়াইয়ের একটি ব্যবস্থা গড়ে তোলেন, যার মধ্যে রয়েছে জয়েন্ট ব্রেক, আর্ম লক এবং গুরুতর আঘাত সৃষ্টি করার কায়দা। অ্যাটের নিজের হাতে লিখা কোন গ্রন্থ পাওয়া যায় না, তবে ১৫ শতকের পরবর্তীকালে বেশ কয়েকটি ফেন্সিং মাস্টারদের তার পদ্ধতি শেখানো হয়। পলাস কাল তাকে "লিচেনস্টেইন সমাজের" মধ্যে উল্লেখ করে বলেন যে তিনি "অস্ট্রিয়ার লর্ডদের" কুস্তি শেখাতেন। (সম্ভবত ফ্রেডেরিক তৃতীয় অধীন)। অন্যান্য উপায়ে রঞ্জনা এবং তলোয়ারযুক্ত উভয় উপাদানই ছিল ফায়রো দেই লাইবেরী (সি ১৪১০), ফেবিয়ন ভন অউরয়সওয়াল্ড (১৪৬২), পিট্রো মন্টে (সি ১৪৮০) এবং হান্স ওয়ারম (সি ১৫০০)।
ডিজনি চ্যানেল (ইতালি)
ইতিহাস
২০০৪ সালের ২৪ ডিসেম্বরে ডিজনি ডিজনি চ্যানেল +১ উদ্বোধন করে, যেখানে ডিজনি চ্যানেলের সমস্ত অনুষ্ঠান এক ঘণ্টার জন্য স্থগিত করা হয়। ২০০৫ সালের সেপ্টেম্বরে প্রাইম টাইম একটি নতুন লোগো এবং কম্পিউটারে প্রযোজিত গ্রাফিক্স, এবং আরিগোনি অনুষ্ঠানসমূহ নিবেদন করার ভয়েসওভার হোস্ট হওয়া সহ। ২০০৬ সাথে প্রায় সমস্ত লাইভ অনুষ্ঠানসমূহ অপসারিত হয়।
কুস্তির ইতিহাস
মধ্যযুগ এবং আধুনিক ইউরোপের প্রারম্ভে
এটি শুধুই আধুনিক যুগের শুরু ছিল, বিশেষ করে "সম্ভ্রান্ত" কায়দার আচরণ যা উচ্চবিত্ত শ্রেণির বারোক সময়কালের মধ্যে নিজেদের উপর চাপিয়ে দিয়েছিল যে কুস্তি ইউরোপীয় অনুরাগী দ্বারা পরিত্যক্ত হয়েছে, এবং এটি ইউরোপের গ্রামীণ জনগোষ্ঠীর একটি প্রয়াস। রিঞ্জেন এর উপর একটি নিবন্ধ জোহান জর্জ প্যাসচেন দ্বারা ১৬৫৯ সালে প্রকাশিত হয়। সম্ভবত জোহান আন্দ্রিয়াস শ্মিট এর "লেব-বেচিমেন্ডে অন্দ ফিন্ডেন ট্রটজ-বিয়েতেন্দে ফেচ্ট-কানস্ট" শেষ বই যা একটি মারাত্মক মার্শাল আর্ট হিসাবে রিলেঙ্কের সাথে সম্পর্কিত, যা ১৭১৩ সালে উইগেল, নুরেনবার্গে প্রকাশিত হয়েছিল।
ডিজনি চ্যানেল (ইতালি)
ইতিহাস
২০০৫ সালে ডিজনি চ্যানেল কুয়েল্লি দেল'ইন্তেরভাল্লো নামের একটি নতুন ধারাবাহিক প্রচার করে, যা অ্যাজ দ্য বেল রিংস শিরোনামের যুক্তরাজ্য, যুক্তরাষ্ট্র, অস্ট্রেলিয়া, এবং অন্যান্য দেশে একই রকমের সংস্করণ নেতৃত্বে। ২০০৬ সালে ডিজনি চ্যানেল ইতালি যুক্তরাষ্ট্রের ডিজনি চ্যানেল থেকে কিছু ইংরেজি ভাষার ধারাবাহিক প্রচারিত করা শুরু করে, যেগুলো ২০০৮ সালে ডিজনি ইন ইংলিশ নামের একটি নতুন চ্যানেলে স্থানান্তর হয়।
কুস্তির ইতিহাস
মধ্যপ্রাচ্যে
কুস্তি বিষয়ে বিশ্বে সবচেয়ে পুরোনো চিত্র মধ্যপ্রাচ্যে পাওয়া যেতে পারে। খোদাই করা এবং মূর্তিগুলি দেখে বোঝা যায় যে বেল্ট কুস্তির ধরন প্রাচীনকাল থেকে মানুষের ও প্রাণীদের মধ্যে খেলার মধ্য দিয়ে এই অঞ্চলে বিদ্যমান ছিল। গিলগামেশ ও শাহনামা মহাকাব্যেও কুস্তির উল্লেখ করা হয়েছে। বর্তমান তুর্কি ও মধ্য এশিয়ায় প্রচলিত তৈল কুস্তি প্রাচীন সুমেরিয়া ও বাবিলনেও লিপিবদ্ধ রয়েছে। পারস্যে, পাহলভানী ঐতিহ্যবাহী কুস্তি বা কোশি (کشتی) উভয় খেলার জন্য উচ্চ ও নিম্ন উভয় শ্রেণী দ্বারা অনুশীলন এবং যুদ্ধের প্রশিক্ষণ হিসাবে ব্যবহৃত হয়। প্রশিক্ষন ক্ষেত্র হিসাবে পরিচিত জউরখানেহ, সৈন্যরা প্রতিরোধের ব্যায়াম অনুশীলন এবং একটি ঐতিহ্যের মাধ্যমে চলে আসছে যাকে এখন ভারজেশ-ই বাস্তানি (ورزش باستانی; ল্যাটিন "প্রাচীন অ্যাথলেটিক্স") বলা হয়। প্রাচীন ইরানি যুদ্ধ-কুস্তি (কোশি-ই-জঙ্গি) শুধুমাত্র ধরার অন্তর্ভুক্তি ছিল না, এর সাথে সাথে ঘুসি এবং নিচু লাথিও এর ভেতর ছিল। হাখমানেশী এবং পরে ফার্সি সাম্রাজ্যে ইরানি প্রভাব ছড়িয়ে পড়ে, এই অনুশীলন দক্ষিণ এশিয়ায় পালোয়ানী হিসেবে গৃহীত হয়েছিল।
চীন
শাস্ত্রীয় চীনা কুস্তি বা জিয়াও লি (角力) কিন রাজবংশের (২২১-২০৭ খ্রিস্টপূর্বাব্দ) একটি সর্বজনীন খেলা ছিল, যা ছিল আদালতের চিত্তবিনোদনের পাশাপাশি সেরা যোদ্ধাদের নিয়োগ দেয়ার জন্য। প্রতিযোগীরা একে অপরকে ঘিরে থাকা মাচাতে যে কুশল বিনিময় করে যা লেই তাইই নামে পরিচিত। শুয়াই জিয়াও শব্দটি ১৯২৮ সালে নানজিং এর সেন্ট্রাল গুয়োশু একাডেমি দ্বারা নির্বাচিত হয় যখন প্রতিযোগিতার নিয়ম প্রমিত হতে শুরু করে।
ডিজনি চ্যানেল (ইতালি)
ইতিহাস
২০০৭ সালের জানুয়ারিতে প্রাইম টাইম এর লোগো আবারও পরিবর্তন করে, এবং পত্রিৎসিও প্রাতা এটির নতুন ভয়েসওভার হোস্ট হয়, এর সেট পরিকল্পনা এবং অনুষ্ঠানসমূহ একই থাকতেও। ২০০৭ সালের ১৪ মেতে প্রাইম টাইম শেষ হয় এবং ডিজনি চ্যানেল এর যুক্তরাষ্ট্র প্রতিপক্ষের থেকে "রিবন" গ্রাফিক্স ব্যবহার করা শুরু করে।
২০০৮ সালের ৮ ডিসেম্বরে ডিজনি চ্যানেল এবং এর +১ টাইমশিফ্ট মিডিয়াসেট প্রিমিয়ামে উপলব্ধি করা হয়।
২০১১ সালের ১ অক্টোবরে ডিজনি চ্যানেল ইতালি একটি নতুন "স্মার্টফোন অ্যাপ" লোগো ব্যবহার করা শুরু করে, যা ২০১০ সালের যুক্তরাষ্ট্রে প্রবর্তিত হয়, এবং ১৬:৯ অ্যাসপেক্ট রেশিওতে সম্প্রচার শুরু করে (কিছু অনুষ্ঠানের পুনঃপ্রচার ৪:৩ অ্যাসপেক্ট রেশিওতে সম্প্রচার হতে থাকে)।
কুস্তির ইতিহাস
জাপান
১৭ শতকে জুজুৎসু শব্দটি সংযোজিত হয়, যা পরে জাপানি মার্শাল আর্টের বিভিন্ন কুস্তি-সংক্রান্ত বিষয়গুলির জন্য একটি সাধারণ শব্দ হয়ে ওঠে। এই সময়ের আগে, এই কৌশলগুলো যেমন "ছোট তলোয়ার গ্র্যাপলিং" (小 具足 腰 之 廻 কোগসোকু কোশী নো মাওয়ারি), "মল্লযুদ্ধ" (組 討 বা 組 打 কুমিউচি), "শরীর শিল্প" (体 術 তাজুৎসু) "স্নিগ্ধতা" (柔 বা ইয়াউরা), "সাদৃশ্যের শিল্প" (和 術 ওয়াজতসু, ৳ ইয়াভারাস্তু), "হাত ধরা" (捕手 তরিতে) এবং এমনকি "স্নিগ্ধতার পথ" (柔道 জুডো) (১৭২৪ সালের প্রথম দিকে, প্রায় দুই শতক আগে কানু জিগরো কোডোকান জুডো এর আধুনিক শিল্প প্রতিষ্ঠা করেছিলেন)। নিরস্ত্র যুদ্ধের যে পদ্ধতিগুলি মুরোমচি যুগের (১৫৭৩ সালের আগে) বিকশিত ও চর্চা করা হয়েছিল, সেগুলি বর্তমানে যৌথভাবে জাপানী পুরাতন ভঙ্গী জুজুৎসু (জাপানের 古 流 柔 術 নিহন কোরো জুজুসু) হিসাবে উল্লেখ করা হয়।
ডিজনি চ্যানেল (ইতালি)
ইতিহাস
সেই দিনে ভ্রাতৃপ্রতিম টুন ডিজনি, যা সেই ব্র্যান্ড ব্যবহার করার শেষ চ্যানেল, এর টাইমশিফ্টের সাথে সম্প্রচার বন্ধ করে। ডিজনি চ্যানেল +২ এবং ডিজনি এক্সডি +২ টুন ডিজনি এবং টুন ডিজনি +১ কে প্রতিস্থাপন করে। ২০১২ সালের ১ ফেব্রুয়ারির থেকে ডিজনি চ্যানেল স্কাই ইতালিয়ায় এইচডিতে সম্প্রচার শুরু করে।
কুস্তির ইতিহাস
আধুনিক কুস্তির উন্নয়ন
লোকজ কুস্তির অংশ হিসেবে ক্যাচ কুস্তি নামে পরিচিত ল্যাঙ্কাশায়ার শৈলী ধরতে পারার উপরে ভিত্তি করে হয়, যা "ধরা হিসাবে ধরতে পারে" নামেও পরিচিত। স্কটরা পরবর্তীতে এর একটি সংস্করণ তৈরি করে, এবং আইরিশরা পরে "কলার এবং কনুই" ভঙ্গী উন্নত করে যা পরবর্তীতে মার্কিন যুক্তরাষ্ট্র পথ খুঁজে পায়।
আধুনিক খেলাধুলা হিসাবে কুস্তি ১৯ শতকে লোকজ ঐতিহ্যে আরো উন্নত, নিয়ন্ত্রিত প্রতিযোগিতামূলক খেলা দুটি ভঙ্গী, "ফ্রিস্টাইল" এবং "গ্রিক-রোমান" কুস্তি (যথাক্রমে ব্রিটিশ এবং মহাদেশীয় ঐতিহ্যের উপর ভিত্তি করে) আকারে চালু হয়। এখন আধুনিক অলিম্পিকে "অপেশাদার কুস্তির" শব্দটি সংক্ষিপ্তরূপে ব্যবহৃত হয়।
ডিজনি চ্যানেল (ইতালি)
ইতিহাস
২০১৪ সালের ৮ জুনে চ্যানেলটি এর লোগো এবং গ্রাফিক্স পরিবর্তন করে, যুক্তরাষ্ট্রের ডিজনি চ্যানেলের মতো। ২০১৬ সালের ৩০ সেপ্টেম্বরে ডিজনি চ্যানেল এবং ডিজনি চ্যানেল +১ মিডিয়াসেট প্রিমিয়ামে সম্প্রচার বন্ধ করে। ২০১৭ সালের ১৫ মেতে চ্যানেলটি এর লোগোর কিছু পরিবর্তন করে, যা দ্বিমাত্রিক হয়ে গেল, এবং গ্রাফিক্সও পরিবর্তন করেছে।
২০১৮ সালের ৯ এপ্রিলে টাইমশিফ্ট চ্যানেল ডিজনি চ্যানেল +২ এবং ডিজনি এক্সডি +২ সম্প্রচার বন্ধ করে। ২০১৯ সালের ১ অক্টোবরে স্কাই ইতালিয়ার সাথে চুক্তি পুনর্নবীকরণ না হওয়ার কারণে ডিজনি এক্সডি এবং ডিজনি ইন ইংলিশ সম্প্রচার বন্ধ করে। ২০২০ সালের ১ মের মধ্যরাতে ডিজনি চ্যানেল, ডিজনি জুনিয়র সহ, সম্প্রচার বন্ধ করে, সাথে এগুলির বিষয়বস্তু ডিজনি+ এ স্থানান্তর হয়।
কুস্তির ইতিহাস
স্বর্ণযুগ (১৮৯০-১৯১৪)
১৯ শতকের শেষের দিকে, আধুনিক "গ্রিক-রোমান" কুস্তি শৈলী ইউরোপের ফ্যাশনেবল খেলাগুলির মধ্যে সবচেয়ে বেশি পরিগণিত হয়েছিল। যে কারণে জিমন্যাশিয়াম এবং ক্রীড়াবিদ ক্লাবের সংখ্যা বৃদ্ধি, গ্রিক-রোমান কুস্তি এবং আধুনিক ফ্রিস্টাইল কুস্তি শীঘ্রই আনুষ্ঠানিক প্রতিযোগিতায় মাধ্যমে নিয়ন্ত্রণ করা হয়। ইউরোপ মহাদেশে, গ্রিক-রোমান টুর্নামেন্টে বিজয়ীদের বড় পুরস্কার দেওয়া হয়, এবং যুক্তরাজ্যের এবং মার্কিন যুক্তরাষ্ট্রের ফ্রীস্টাইল কুস্তি দ্রুত ছড়িয়ে পড়ে।
ডিজনি চ্যানেল (ইতালি)
ডিজনি চ্যানেল এইচডি
এটি ডিজনি চ্যানেলের হাই ডেফিনিশন সংস্করণ, যা ২০১২ সালের ১ ফেব্রুয়ারিতে সম্প্রচার শুরু করে। এটি শুধু স্কাই বক্স এইচডি মালিকদের জন্য স্কাই ইতালিয়াতে উপলব্ধ ছিল। অধিকন্তু, এই সংস্করণে ইতালীয় এবং ইংরেজিতে সাবটাইটেল উপলব্ধ ছিল।
কুস্তির ইতিহাস
স্বর্ণযুগ (১৮৯০-১৯১৪)
১৯১৪ সালে প্রথম বিশ্বযুদ্ধের বিরতির সাথে সামঞ্জস্য রেখে খেলার জন্য একটি "সুন্দর সময়" রাখা হয়। ১৮৯৮ সালে ফরাসি পল পনস, "কলসাস" প্রথম পেশাদার বিশ্ব চ্যাম্পিয়ন হন। এই সময়ের মধ্যে নেতৃস্থানীয় কুস্তিগীরগণ, যেমন জর্জ হ্যাকসচ্মিট, স্ট্যানিসলাস জবিস্কো, উইলিয়াম মুলদুন, ফ্রাঙ্ক গটচ, কনস্ট্যান্ট লাউক্স, জনপ্রিয় হয়ে উঠেন।
ডিজনি চ্যানেল (ইতালি)
ডিজনি চ্যানেল +১
এটি ডিজনি চ্যানেলের টাইমশিফ্ট সংস্করণ ছিল, যা ২০০৪ সালের ২৪ ডিসেম্বরে সম্প্রচার শুরু করে, এবং এক ঘণ্টা পরে অনুষ্ঠানের পুনঃপ্রচার দেখায়।
কুস্তির ইতিহাস
স্বর্ণযুগ (১৮৯০-১৯১৪)
মার্কিন যুক্তরাষ্ট্রের কুস্তি মার্টিন "ফার্মার" বার্ন এবং তার ছাত্র ফ্র্যাঙ্ক গচ দ্বারা প্রভাবিত ছিল। বারন্স একজন প্রতিযোগিতামূলক কুস্তিগীর হিসাবে বিখ্যাত ছিল, যিনি তার কুস্তির জীবনে ৬,০০০ কুস্তিগীর (একযোগে যখন সর্বাধিক প্রতিযোগিতামূলক প্রতিযোগিতা ছিল) এবং তাদের মধ্যে ১০ টিরও কম তিনি হেরেছিলেন ১৬০ পাউন্ডের বেশি ওজন না বাড়িয়েও। গচ সহ তিনি যুগের সেরা কুস্তিগীরদের প্রশিক্ষণের জন্য খ্যাতি অর্জন করেছিলেন এবং আমেরিকার প্রথম ক্রীড়া সুপারস্টার হিসেবে পরিচিত। গচকে তার "সমকক্ষ" হিসেবে গণ্য করা হয়, তিনি উত্তর আমেরিকা ও ইউরোপের সমস্ত অসাধারণ প্রতিদ্বন্দ্বীকে পরাজিত করে বিশ্বের সর্ববৃহৎ হেভিওয়েট চ্যাম্পিয়নশিপে প্রথম বলে দাবি করেন। ইউরোপিয়ান কুস্তি চ্যাম্পিয়ন জর্জ হ্যাকসচিমিটকে পরাজিত করে। আধুনিক কুস্তি ইতিহাসবিদদের দেখা ১৯০৮ ও ১৯১১ সালে কুস্তি ইতিহাসে সর্বাধিক উল্লেখযোগ্য ম্যাচগুলিতে তিনি বিশ্বচ্যাম্পিয়ন হয়েছিলেন।
ডিজনি চ্যানেল (ইতালি)
ডিজনি চ্যানেল +২
এটি ডিজনি চ্যানেলের আর একটি টাইমশিফ্ট সংস্করণ ছিল, যা ২০১১ সালের ১ অক্টোবরে সম্প্রচার শুরু করে, এবং দুই ঘণ্টা পরে অনুষ্ঠানের পুনঃপ্রচার দেখায়। ২০১৮ সালের ৯ এপ্রিলে এটি সম্প্রচার বন্ধ করে।